stanford-oval/wikipedia huggingface dataset:
Isma’il Haniyya
Kiistelty pääministeriys

Israel vastasi terroristijärjestönä pitämänsä hallituksen nimitykseen talouspakotteilla ja esti Israelin palestiinalaisilta keräämän kuukautisen noin 50 miljoonan dollarin verojen siirron hallitukselle. Palestiinalaiset menettivät myös talousapunsa Yhdysvalloilta ja Euroopan unionilta. Palestiinalaiset saivat kuitenkin tukea arabimailta sekä talousapua Fatahia edustavan presidentti Mahmud Abbasille myönnettynä.[lähde? ]
Haniyyaa estettiin 14. joulukuuta 2006 pääsemästä takaisin Gazaan hänen ensimmäiseltä valtiovierailultaan Egyptistä. Euroopan unionin tarkkailijat sulkivat rajan Israelin puolustusministeri Amir Peretzin käskystä. Israelin mukaan hänellä oli mukanaan 30 miljoonaa dollaria lahjoituksia[lähde? ] käytettäväksi palestiinalaishallinnon menoihin. Hamasin ja presidentin kaartin välisestä tulitaistelusta raportoitiin. Haniyya erosi helmikuussa 2007 uutta kansallisuuden yhtenäisyyden hallitusta varten, jonka Hamas muodosti yhdessä Fatahin kanssa 18. maaliskuuta 2007. Hän kuitenkin jatkoi pääministerinä.
Gazan kaistan herruudesta Hamasin ja Fatahin välillä kesällä 2007 käytyjen taisteluiden jälkeen presidentti Mahmud Abbas ilmoitti erottavansa Haniyyan pääministerin tehtävistä.[lähde? ] Haniyya toimi kuitenkin pääministerinä vuoteen 2014 asti.
Hamasin politbyroon puheenjohtajana

Haniyyan noususta Hamasin politbyroon puheenjohtajaksi oli keskusteltu jo vuonna 2016, kun muiden potentiaalisten ehdokkaiden väitettiin jääneen pois puheenjohtajakisasta. Haniyya teki samana vuonna perheineen pyhiinvaelluksen Mekkaan, minkä tulkittiin liittyvän hänen puheenjohtajavaalikampanjaansa. Hän aloitti virassa vuonna 2017.
Terroristi ja kansainvälinen etsintäkuulutettu

Vuonna 2018 Haniyya päätyi Yhdysvaltain terroristilistalle yhdessä Harakat al-Sabireenin, Liwa al-Thawran ja Harakat Sawa’d Misrin kanssa.
Haniyya oli niiden Hamasin ja Israelin valtion edustajien joukossa, joista kansainvälinen rikostuomioistuin antoi pidätysmääräyksen toukokuussa 2024. Pidätysmääräys koski syytöksiä sotarikoksista.
Yksityiselämä

Haniyya lähti Gazasta syyskuussa 2016 ja asettui asumaan Qatarin pääkaupunkiin Dohaan, jossa Hamasin puheenjohtaja Khalid Maš’al oli asunut vuodesta 2012 johtuen Hamasin tuesta islamistikapinallisille Syyrian sisällissodassa
Haniyya eli leveästi Dohassa ja seurasi Gazan sotaa sieltä käsin. Elämäntyyliä rahoitti Qatarin hallitus. Haniyyan henkilökohtaiseksi omaisuudeksi arvioidaan 4 miljardia dollaria. Yhtenä Haniyyan, ja muiden Hamasin johtajien, tulonlähteenä on 20 % vero, jota kerätään Egyptistä Gazaan salakuljetettavista tavaroista.
Salamurha

Iranin valtion tiedotusvälineet kertoivat 31. heinäkuuta 2024, että Haniyeh oli murhattu Teheranissa, jossa hän osallistui Iranin vasta valitun presidentin Masud Pezeškianin virkaanastujaisiin .Hamas sanoi, että hänet tapettiin asuinpaikkaansa yhdessä hänen henkivartijansa kanssa.
Javier Paredes

| 0 | 1 | 2 |
| --- | --- | --- |

Henkilötiedot
Koko nimi: Javier Paredes Arango
Syntymäaika: 5. heinäkuuta 1982 (ikä 42)
Syntymäpaikka: Oviedo, Espanja
Pelipaikka: laitapuolustaja
Pituus: 175 senttimetriä
Seura
Seura: Zaragoza
Pelinumero: 3
Junioriseurat
: Oviedo
Seurat
| Vuodet | Seura | O (M) |
| 2000–2002 2001–2003 2003–2005 2005–2007 2007– | Oviedo B Oviedo Real Madrid B Getafe Zaragoza |  40 (1) 67 (1) 40 (0) 139 (0) |
 Seurajoukkueuran tilastot kattavat vain kansalliset sarjat, päivitetty 10. joulukuuta 2012.
Javier Paredes Arango (s. 5. heinäkuuta 1982 Oviedo, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Zaragozaa ja on pelipaikaltaan vasen laitapuolustaja.
Ura

Paredes on kotikaupunkinsa Real Oviedon kasvatti. Kauden 2002–2003 jälkeen edustusjoukkue tippui maan toiseksi korkeimmalta sarjatasolta Segunda Divisiónista. Kasvattajaseurastaan hän siirtyi vuonna 2003 Real Madridin reservijoukkueeseen.
Kaudeksi 2005–2006 hän siirtyi toiseen madridilaisseuraan Getafeen ja teki ensiesiintymisensä joukkueessa 28. elokuuta 2005 Real Sociedadia vastaan. Paredesin peliaika jäi ensimmäisen kauden aikana vähälle ja hän pelasi vain seitsemän ottelua. Mariano Pernían siirryttyä Atlético Madridiin hänelle aukesi paikka avauskokoonpanossa.
Vuonna 2007 Paredes teki viisivuotisen sopimuksen Real Zaragozan kanssa. Ensimmäisen kautensa jälkeen joukkue kuitenkin tippui maan pääsarjasta Primera Divisiónista.
Juppala

| Juppala |
| --- | --- |
Kaupunki:  Riihimäki
Kaupunginosa nro:  8.
Väkiluku:  2 343 (2015)
Osa-alueet:  Suojala, Jussila
Juppala on kaupunginosa Riihimäellä. Kaupunginosa asemakaavoitettiin 1947. Alue on yksinomaan omakoti- ja rivitaloaluetta, jonka asukasluku oli vuonna 2015 noin 2 343. Juppalassa sijaitsee Riihimäen ravirata sekä Riihimäen Iso Kirpputori. Juppalaan perustettiin kesäkuussa 1996 Perhospuisto. Puiston tarkoituksena on mahdollistaa perhosten katselu vapaasti niittymäisessä maisemassa. Puiston yhteydessä on myös leikkipaikka lapsille. Juppalassa sijaitsevat myös leikkipuistot Juppalanpuisto, Kantakadun leikkipuisto sekä Suojalanpuisto.
Juppalan pohjoispuolella on myös 1,2 hehtaarin kokoinen Juppalan lampi, joka on syntynyt saven otosta. Lammen lounaiskulman tulopuroon kertyy vedet useaa haaraa pitkin laajalta kaupunkialueelta ja ne laskevat edelleen Riihiviidanojaa pitkin Punkajokeen. Lampi oli vielä 1950-luvulla yleinen uimapaikka, mutta uimakäyttö on sittemmin loppunut.
Juppalan kaupunginosaan perustettiin 1915 Riihimäen ensimmäinen kaatopaikka, joka oli käytössä ilmeisesti 1940-luvun lopulle saakka.
Josico

José Joaquín Moreno Verdú eli Josico (s. 6. tammikuuta 1975) Hellín, Albacete), on espanjalainen jalkapalloilija, joka edustaa turkkilaista Fenerbahçea. Aikaisemmin urallaan Josico on edustanut Albacete Balompiétä, UD Las Palmasia sekä Villarrealia. Pelipaikaltaan hän on puolustava keskikenttäpelaaja.
Joint Task Force

| Joint Task Force (JTF) |
| --- | --- |

Kehittäjä:  Most Wanted Entertainment
Julkaisija:  Vivendi Universal
Jakelija:  Steam
Julkaistu:  22. syyskuuta 2006
Lajityyppi:  RTS, sota
Pelimuoto:  Yksinpeli  Moninpeli
Ikäluokitus:  PEGI 12+
Alusta:  PC
Jakelumuoto:  DVD
Vaatimukset:  Windows XP / 64bit / 2000,  P4 2 GHz Intel Pentium / XP2000+ AMD Athlon,  512 MT RAM,  Vidia GeForce 4 128 Mt / Ati Radeon 9500 128 Mt näytönohjain, internetyhteys Steamia varten
Lisää peliartikkeleitaVideopelien teemasivulla
Infobox OK    : 
Joint Task Force (lyh. JTF) on reaaliaikainen strategiapeli. Peli julkaistiin PC:lle 22. syyskuuta 2006. Pelissä pelaaja komentaa ja kehittää omaa armeijaansa, tarkoituksena suorittaa kaksikymmentä eri tehtävää, jotka sijoittuvat niin Lähi-itään, Keski-Aasiaan kuin Balkaniin.
Peli sijoittuu tulevaisuuteen sekä tulevaisuuden eri konflikteihin, pelaajalla on mahdollisuus komentaa etulinjan joukkoja erilaisilla sotategnologioilla sekä aselajeilla, pelissä on tankkeja, ilma-aluksia, tykistöä, tiedustelua, vakoilua sekä jalkaväkeä joita yhdistelemällä strategian kanssa saa aikaan pahaa jälkeäselvennä. Peliin on sijoitettu erilaisia sääefektejä, realistista fysiikkaa yksiköissä ja maastossa sekä tuhottavia maaston objekteja.
Pelissä on useita maastotyyppejä, kuten viidakkoa, kivistä vuoristoa, talvista maisemaa, aavikkoa, luolastoa, laaksoa, joita voi esimerkiksi yhdistellä pelipaketin mukana tulevalla karttaeditorilla.
Moninpeli on mahdollista internetin ja lähiverkon avulla, maksimissaan kahdeksan henkilön moninpeli on mahdollista dominaatio-, deathmatch- ja yhteistyömuotoina.
Josias von Heeringen

Josias von Heeringen, Nicola Perscheidin maalaama muotokuva vuodelta 1915.
Josias von Heeringen (9. maaliskuuta 1850 Kassel – 9. lokakuuta 1926) oli saksalainen kenraali, joka palveli komentajana ensimmäisessä maailmansodassa.
Heeringenin sotilasura käynnistyi jo 1867 ja hän haavoittui pahoin Ranskan–Saksan sodassa. Vuodesta 1898 hän oli kenraalimajuri ja sotaministeriön osastopäällikkö, vuodesta 1901 kenraaliluutnantti, vuodesta 1903 divisioonankomentaja sekä vuodesta 1906 jalkaväenkenraali ja toisen armeijakunnan komentaja. Vuosina 1909–1913 Heeringen toimi sotaministerinä, minkä jälkeen hänet ylennettiin kenraalieverstiksi ja nimitettiin toisen sotilaspiirin tarkastajaksi. Maailmansodan puhjettua hän sai komentoonsa Saksan seitsemännen armeijan, joka puolusti Elsass-Lothringenin rajaa. Hän torjui menestyksekkäästi Ranskan hyökkäyksen Elsassiin elokuussa 1914 Mulhousen taistelussa. Heeringen komensi seitsemättä armeijaa länsirintamalla elokuuhun 1916. Sen jälkeen aina sodan loppuun asti hän johti Saksan rannikkopuolustusta.
Josias Cederhielm

| Josias Cederhielm |
| --- | --- |

Henkilötiedot
Syntynyt: 4. toukokuuta 1673
Kuollut: 23. syyskuuta 1729 (56 vuotta) Orkesta, Ruotsi
Ammatti:  virkamies, diplomaatti
Josias Cederhielm (4. toukokuuta 1673 – 23. syyskuuta 1729) oli ruotsalainen vapaaherra ja virkamies. Hän työskenteli Kaarle XII:n kenttäkansliassa Suuren Pohjan sodan aikaan ja joutui sotavangiksi Venäjälle Pultavan taistelun seurauksena. Hän palasi Ruotsiin 1722, ja seuraavana vuonna hänestä tuli valtaneuvoston jäsen. Cederhielm kuului niin sanottuun Holsteinilaiseen puolueeseen, ja hänet lähetettiin diplomaatiksi Pietariin. Holsteinilaisten kärsittyä poliittisen tappion vuonna 1727 Cederhielm joutui eroamaan valtaneuvostosta. Hänen muistiinpanonsa ja kirjeensä ovat olleet historioitsijoille tärkeä lähde tuon ajan Ruotsin tapahtumiin.
Joonan lähettäminen

Joonan lähettäminen on virolaisen Rudolf Tobiasin säveltämä oratorio. Se perustuu Vanhan testamentin kertomukseen Joonasta. Oratoriota pidetään Tobiaksen pääteoksena.
Aiheesta muualla

Joonase lähetamine: kaalukas ja efektne (viroksi)
Joshua Treen kansallispuisto

| --- | --- |
Sijainti:  Kalifornia, Yhdysvallat
Lähin kaupunki:  San Bernardino Yucca Valley
Pinta-ala:  3 196,0 km2 
| --- | --- |
Nimi alkuperäiskielellä:  Joshua Tree National Park 
Tyyppi:  Yhdysvaltain kansallispuisto 
Perustettu:  31. lokakuuta 1994
Luokitus:  International Dark Sky Park (d) (2017) 
Kävijämäärä:  2 853 619 (2017)
Hallinto:  National Park Service
muokkaa - muokkaa wikitekstiä - muokkaa Wikidataa
Kaktuksia
Joshua Tree National Park on kansallispuisto Kaakkois-Kaliforniassa 225 kilometriä Los Angelesista ja 280 kilometriä San Diegosta. Se perustettiin vuonna 1994. Puisto on nimetty parsakasveihin kuuluvan joosuanpuun (Yucca brevifolia) mukaan – joosuanpuun englanninkielinen nimi on Joshua tree. Mormonien mielestä joosuanpuu muistutti Joosuaa kädet ojossa johdattamassa heitä kohti luvattua maata. Kansallispuiston esitteen mukaan puistossa on havaittu 240 eri lintulajia ja 700 putkilokasvilajia. Keväällä kukat ja joosuanjukat kukkivat. Kukkimisaika vaihtelee ilmaston ja kasvupaikan sijainnin mukaan (laaksossa vai vuortenrinteillä).
Joshua Tree National Park
Puisto on yksi suurimmista Yhdysvaltojen kansallispuistoista, käsittäen alueen kooltaan 800 000 eekkeriä (3 196 km²). Se jakautuu kahteen osaan sisältäen myös osan Coloradon ja Mojaven aavikoista. Nimistön mukaisesti alue on autiomaata tai aavikkoa. Kansallispuisto on avoinna ympäri vuoden ja sinne on kolme sisäänkäyntiä. Koska kesällä lämpötila kohoaa 38 °C:seen, paras vierailuaika on keväällä ja syksyllä. Mojaven aavikolla on Coloradon aavikkoa kosteampaa ja siten joosuanjukka kasvaa siellä. Puistossa on vain viisi keidasta, joissa on vettä.
Yhtenä kansallispuiston uhkana ovat maastopalot, joiden määrä ja laajuus on lisääntynyt 1960-luvulta asti. Kolmasosa niistä syttyy salamasta ja loput ihmisten aiheuttamina. Kansallispuiston mukaan palot eivät ole alueen kasvillisuudelle tarpeellisia ja ilmeisesti maastopalojen määrä ylittää jo kasvien uusitumisnopeuden. Kansallispuiston tiedotteiden mukaan kesällä kiellettiin avotulen teko. 40 prosenttia  männyistä ja katajista on palanut. Joosuanjukka kasvaa satoja vuosia, mutta sen uusiutuminen palon jälkeen vie sata vuotta.
Toinen ongelma kansallispuistossa on Los Angelesin ja San Diegon kaupungeista ajoittain leijaileva savusumu.
Aiheesta muualla

Kuvia tai muita tiedostoja aiheesta Joshua Treen kansallispuisto Wikimedia Commonsissa
Joshua Tree National Park, National Park Service
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
Jarmo Peltola

Jarmo Peltola (s. 1962) on suomalainen talous- ja sosiaalihistorian tutkija.
Peltola asui Vaasassa vuosina 1974–1982 ja on Vaasan lyseon lukion ylioppilaita. Hän aloitti historian opinnot vuonna 1983 Tampereen yliopistossa ja valmistui maisteriksi (1992) ja filosofian tohtoriksi (2008). Hän on työskennellyt viimeiset parikymmentä vuotta tutkijana samassa opinahjossa, vuodesta 2013 lähtien nimikkeellä yliopistotutkija.
Peltolalla on laaja tieteellinen tuotanto.  Parhaiten hänet tunnetaan 1930-luvun lamaa Tampereella käsitelleestä väitöskirjasta Lama, pula ja työttömyys sekä siihen liittyvistä kahdesta muusta tutkimuksesta. Kokonaisuudessaan ne muodostavat sosiaalihistoriallisen trilogian. Trilogian ensimmäisessä niteessä Työllisyys, työttömyys ja huolenpito syvennytään yhteiskunnan rakenteiden toimintaan laman aikaisessa teollisuuskaupungissa. Kakkososassa (väitöskirja) poraudutaan tamperelaisten työläisperheiden arkeen ja heidän selviytymiseensä laman pyörteissä. Kolmas osa on nimeltään Työmailla, kabineteissa ja kaduilla, ja siinä kuvataan lama-ajan politiikkaa ja siihen liittyviä rakenteita teollisuuskaupungeissa.
1930-luvun lama merkitsi Peltolan mukaan rakennustöiden liki täydellistä loppumista. Myös metallityöväen työpaikat vähenivät kolmanneksella ja tekstiilityöläisten viidenneksellä. Työttömillä oli mahdollisuus päästä valtion ja kaupungin järjestämiin, yleensä muutaman kuukauden kestäneisiin väliaikaistöihin. Niitä kutsuttiin aluksi varatöiksi, sittemmin työttömyystöiksi ja 1930-luvun puolivälin jälkeen työllisyystöiksi. Työt olivat urakkaluonteisia, niihin oli määritelty nimellinen tuntipalkka, johon varatyöläiset harvoin ylsivät. Nimellinen tuntipalkka oli yleensä alle puolet nousukauden aikaisista palkoista.
Työttömyyden ja 1930-luvun laman ohella Peltola on tutkinut ja julkaissut kirjoja ja artikkeleita työväenliikkeen, liikenteen, sanitaatiojärjestelmän, väestön, yritysten ja eri elinkeinojen historiasta. Peltola oli Satakunnan historian 7. ja 8. osien pääkirjoittajia. Hän on kirjoittanut myös Hollolan (2013) ja Janakkalan historiat (2015).
Peltolan viimeaikaiset tutkimusteemat ovat kosketelleet globaalia Tamperetta (yhdessä Pertti Haapalan kanssa), Finlaysonin puuvillatehtaan historiaa 1820–1918, sanitaatiojärjestelmän rakentamisen vaikutusta kuolleisuuden ja lapsikuolleisuuden alenemiseen Suomen kaupungeissa (yhdessä Sakari Saaritsan kanssa) ja vuosien 1915–1916 lavantautiepidemiaa Tampereella (samoin Saaritsan kanssa).  Tutkimusryhmä HoPES alkoi rakentaa Peltolan johdolla vuonna 2017 mittavaa kotimaista väestötietokantaa.
Urheilu-ura

Jarmo Peltola pelasi opiskeluaikoinaan kilpasählyä historianopiskelijoiden joukkueen Patinan riveissä. Kun sählystä sukeutui salibandy, Peltola edusti tamperelaista Manse Unitedia, jonka riveissä hän oli voittamassa salibandyn ensimmäistä Suomen mestaruutta kaudella 1986–1987. Pelipaikka oli hyökkääjä. Seuraavalla kaudella 1987–1988 Peltola tavoitteli puolustajana tamperelaisen Manse Cityn riveissä nousua I-divisioonasta liigaan. Paikan vei loppujen lopuksi jyväskyläläinen Blue Eyes Team (BET). Seuraavalla kaudella Peltola palasi puolustajaksi Manse Unitedin riveihin, missä pelasi kaudelle 1990–1991 saakka. Hän toimi viimeisellä kaudellaan joukkueen toisena valmentajana.
Teoksia

Lama, pula ja työttömyys, Tamperelaisperheiden toimeentulo 1928–1938.  Tampere University Press, 2008.
Työllisyys, työttömyys ja huolenpito, Yhteiskunta Tampereella 1928-1938.  Tampere University Press, 2008.
Työmailla, kabineteissa ja kaduilla, Valta ja Lamapolitiikka Tampereella 1928-1938.  Tampere University Press, 2008.
Yksilö, yhteisö ja yhteiskunta, Kalliolan setlementti 1919-2009.  Gummerus, 2009.
Jevgeni Lebedev (pikajuoksija)

| Mitalit> Maa:   Venäjä.Miesten yleisurheilu.Sisäratojen MM-kilpailut  | Mitalit> Maa:   Venäjä.Miesten yleisurheilu.Sisäratojen MM-kilpailut  | Mitalit> Maa:   Venäjä.Miesten yleisurheilu.Sisäratojen MM-kilpailut  | Maa:   Venäjä> Miesten yleisurheilu. |
| --- | --- | --- | --- |
|  Pronssia | Moskova 2006 | 4x400 m viesti |  |
Jevgeni Andrejevitš Lebedev (ven. Евгений Андреевич Лебедев, s. 19. helmikuuta 1981) on venäläinen 400 metrin juoksija.
Lebedev karsiutui 2002 Wienin sisäratojen EM-kisoissa 400 metrin alkuerissä ajalla 47,39. Myöhemmin samana vuonna hän karsiutui Münchenin EM-kisoissa alkuerissä ajalla 47,08. Moskovan sisäratojen MM-kisoissa 2006 hän oli mukana Venäjän joukkueessa, joka voitti MM-pronssia 4 x 400 metrin viestijuoksussa.
Ennätykset

400 metrin juoksu: 45,77 (2005)
Josiah McCracken

| Josiah McCracken |
| --- | --- |

Henkilötiedot
Koko nimi:  Josiah Calvin McCracken Jr.
Syntynyt: 30. maaliskuuta 1874 Lincoln, Yhdysvallat
Kuollut: 15. helmikuuta 1962 (87 vuotta) Chestnut Hill, Yhdysvallat
Yleisurheilija
Laji:  heittolajit
Ennätykset:  kiekonheitto: 36,37 m (1900)  kuulantyöntö: 13,32 m (1898)  moukarinheitto: 47,24 m (1900)
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Pariisi 1900 | kuulantyöntö |  |
|  Pronssia | Pariisi 1900 | moukarinheitto |  |
Josiah Calvin McCracken Jr. (30. maaliskuuta 1874 Lincoln – 15. helmikuuta 1962 Chestnut Hill) oli yhdysvaltalainen heittolajeihin keskittynyt yleisurheilija ja olympiamitalisti.
McCracken osallistui olympialaisiin kerran, vuonna 1900 Pariisissa. Kisoista hän saavutti hopeaa kuulantyönnöstä ja pronssia moukarinheitosta. Lisäksi McCracken osallistui kiekonheittoon, jossa sijoittui lopulta kymmenenneksi.
Ennätyksikseen McCracken heitti kuulantyönnössä tuloksen 13,32 m vuonna 1898 sekä kiekonheitossa 36,37 m ja moukarinheitossa 47,24 m; molemmat vuonna 1900.
Jättiläiskilpikonnat

| Jättiläiskilpikonnat |
| --- | --- |
 Galápagoksenjättiläiskilpikonna Harriet
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Maakilpikonnat Testudinidae
Infobox OKNimi-testi OK: 
Jättiläiskilpikonnat ovat maakilpikonnien heimoon kuuluvia jättimäisiä kilpikonnia. Niitä tavataan Galápagossaarilla (Chelonoidis nigra-lajikompleksi) ja Seychelleillä (aldabranjättiläiskilpikonna). Aiemmin lajeja oli myös Madagaskarilla, Réunionilla ja Mauritiuksella.
Jättiläiskilpikonnat voivat painaa jopa 250 kiloa. Niiden kuori on erittäin kova, mutta ne ovat hyvin hidasliikkeisiä. Siksi ne olivatkin helppoa saalista kivääreillä varustetuille eurooppalaisille, jotka saapuivat niiden elinalueille. Nykyään kaikki jättiläiskilpikonnalajit ovat uhanalaisia.
José Rodrigues de Souza

José Rodrigues de Souza (25. maaliskuuta 1926 – 9. syyskuuta 2012) oli brasilialainen roomalaiskatolinen piispa. Hänet vihittiin redemptoristien papiksi 27. joulukuuta 1950 ja nimitettiin Juazeiron hiippakunnan piispaksi 12. joulukuuta 1974. Piispaksi vihkiminen seurasi 9. helmikuuta 1975. Pääkonsekraattorina toimi Carmine Rocco, jota avustivat Antônio Ribeiro de Oliveira ja Juvenal Roriz.
Rodrigues de Souza jäi eläkkeelle 4. kesäkuuta 2003.
Julius Hartman

Karl Julius Hartman (14. huhtikuuta 1861 Kristiinankaupunki – 11. huhtikuuta 1936 Turku) oli suomalainen historioitsija, lyseon lehtori ja vakuutusjohtaja.
Hartmanin vanhemmat olivat kontrollööri Gustaf Fredrik Hartman ja Anna Lovisa Björker. Hän pääsi ylioppilaaksi Vaasan ruotsalaisesta lyseosta 1879 ja valmistui Helsingin yliopistosta filosofian kandidaatiksi 1882, filosofian maisteriksi 1886 sekä filosofian lisensiaatiksi 1888. Hartman sai professorin arvon 1930.
Hartman oli Turussa kansakoulunopettajana 1892–1902, Turun ruotsalaisen lyseon historian, maantiedon ja ruotsin kielen lehtorina vuodesta 1892, vakuutusyhtiö Sammon toimitusjohtajana 1908–1926, Suomen merimiesten tapahturmavakuutuslaitoksen toimitusjohtajana 1904–1927 ja vakuutusyhtiö Verdandin (nyk. Veritas Eläkevakuutus) toimitusjohtajana vuodesta 1905.
Julius Hartman oli naimisissa vuodesta 1888 Aina Sofia Hjeltin kanssa.
Julkaisuja

Nimellä K. J. Hartman:
Tsar Peters underhandlingar 1716 om landgång i Skåne, Helsingin yliopiston väitöskirja. Helsingfors 1887
Åländska kongressen och dess förhistoria 1, Förspelet 1716-1717. Acta Academiae Aboensis, Humaniora 2, 1. Åbo Akademi, Åbo 1921
Åländska kongressen och dess förhistoria 2, Förberedelser: kongressen[s] första månad. Acta Academiae Aboensis, Humaniora 3, 5. Åbo Akademi, Åbo 1922
Ålandskongressen 1718 i dess viktigaste skede; käsikirjoitus. Åbo 1924
Åländska kongressen och dess förhistoria 3, Fredstraktaternas tillkomst (juni-aug. 1718). Acta Academiae Aboensis, Humaniora 4, 3. Åbo Akademi, Åbo 1925
Åländska kongressen och dess förhistoria 4, Den gottorp-hessiska dragkampen. Acta Academiae Aboensis, Humaniora 5, 3. Åbo Akademi, Åbo 1928
Om förhållandet mellan Karl XII och Görtz på utrikespolitikens område efter konungens hemkomst från Turkiet till hans död (1716-1718); Övertryck ur Historisk tidskrift för Finland. Helsingfors 1929
Åländska kongressen och dess förhistoria 5: 1, Minor och kontraminor. Acta Academiae Aboensis, Humaniora 7, 1. Åbo Akademi, Åbo 1930
Åländska kongressen och dess förhistoria 5: 2, Minor och kontraminor. Acta Academiae Aboensis, Humaniora 8, 1. Åbo Akademi, Åbo 1931
Randanteckningar i anledning av Harald Hjärnes uppsats: "Karl XII, hans livsverk från riksförsvarets synpunkt" i Samuel E. Brings arbete: Karl XII, till 200-årsdagen av hans död. Åbo 1932
Karl XII och hans förnämsta tromän; särtryck ur Historiallinen arkisto XL. Helsingfors 1933
Några inlägg i diskussionen om Karl XII -problemen. Acta Academiae Aboensis, Humaniora 9, 3. Åbo Akademi, Åbo 1934
Karl XII och Hessarna. Acta Academiae Aboensis, Humaniora 10, 1. Åbo Akademi, Åbo 1935
Karl XII och släktarvet; övertryck ur Hufvudstadsbladet den 14 och 28 februari 1935. Åbo 1935
Javier Perez-Capdevila

Javier Perez-Capdevila 2014.
Javier Perez-Capdevila (s. 7. helmikuuta 1963) on kuubalainen matemaatikko ja professori, joka on tutkinut sumeiden joukkojen teoriaa ja sovelluksia.
Perez-Capdevila on arvostellut SWOT-analyysin (vahvuudet, mahdollisuudet, heikkoudet ja uhat) käyttämistä ja kehittänyt sille vaihtoehtoisia menettelyjä.
Hän on kirjoittanut useita kirjoja ja tieteellisiä artikkeleita.